b'\n_START_ARTICLE_\nPeter Turk (misijonar)\n_START_SECTION_\n\xc5\xbdivljenje in delo\n_START_PARAGRAPH_\nPeter Baptist Turk (pri krstu Martin), je po 6 razredih gimnazije v Novem mestu (1889\xe2\x80\x931895) stopil v fran\xc4\x8di\xc5\xa1kanski red in kon\xc4\x8dal gimnazijo v redovni \xc5\xa1oli na Kostanjevici pri Gorici, nato \xc5\xbeivel v fran\xc4\x8di\xc5\xa1kanskem samostanu v Kamniku in \xc5\xa1tudiral bogoslovje (1898-1900) in bil 1899 posve\xc4\x8den v duhovnika. Leta 1901 je od\xc5\xa1el na Kitajsko in delal v razli\xc4\x8dnih misijonskih postojankah \xc5\xa1kofije Wu\xe2\x80\x93chan ter tam ustanavljal in zidal \xc5\xa1ole, cerkve in druge objekte. Leta 1907 postal dekan, vmes u\xc4\x8dil latin\xc5\xa1\xc4\x8dino in matematiko v malem semeni\xc5\xa1\xc4\x8du v Hankowu. V domovino je o svojem delu v \xc5\xa1tevilnih pismih poro\xc4\x8dal sestri Mariji ter svojim sobratom redovnikom. Turk je bil je z V. Kova\xc4\x8dem in E. Avbljem najbolj znan slovenski misijonar prvih desetletij 20. stol.. Po odhodu na Kitajsko se ni ve\xc4\x8d vrnil v Slovenijo ker je menil, da je na Kitajskem nepogre\xc5\xa1ljiv.'